Mier hei viel usprobiert, für usedsfinde, wie me no cha Gottesdienscht fiere, witwäg vo Orge-le, Litrugie und verstoubte Ritual. I der Hamburger Szene het sich das schnäll umegsproche, dass sich da die Freaks träffe, wo uf Jesus abfahre und so hei mier Bsuech vo Lüt us de ver-schidenschte Jugendkulture übercho. Die meischte hei jedoch gspürt, das da öppis abgange isch, was sie nid hei chönne erkläre und sie wieder cho. Das Träffe, däm wo mier der Name "Jesus-Abhäng-Abend" hei gäh isch enorm gwachse. Nachdäm Nachbure hei droht üs us der Wohnig ds schmeisse, wenn mier witerhin mit 25 Lüt ir Nacht em eis ds "Vater Unser" bätte, sie meir überne Zwüschestation ine Beiz im Schanzeviertel in Hamburg züglet. Dert isch d Gruppe bis im 1994 uf 200 Lüt pro Abhängabend ahwachse. Mittlerwile isch die ganzi Sach scho en Art Gmeind gsi und mier hei sogar einigi touft und verhüratet. Vieli Fraks hei sich derte entschide, es neus Läbe mit Jesus ahdsfa.